Recela 8 : Ōiso (gweta)

Recela 8 : Ōiso  ~ 大磯 (JA)

Recela 8 : Ōiso  ( niponavon 大磯 ) tir lerdeafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e  tazuk) tir lumkirafa gu 37 × 25 cm- ( ton Oban breviz ). Tir anyusteafa ke enk ise va greelt koe Ōiso kaatoer.

 Greelt ke Ōiso 
Recela ke Ōiso ( niponavon 大磯宿 Ōiso-juku ) koe Naka utca ke Kanagawa winka tigir.

Bak 1601 gan Tokugawa Ieyasu zo exoneyer. Bak 1604, emacek dem pailtega kene 3.9 km- zo taplekuyur enide va izga pu koyasik di tiskayar.

Gweta ke Hiroshige va koyasik dem gilavafa seila kum bapla nedir, i va koyasik mal welfa az kolanis va wida leve aliesa muvara. Tan moe okol lakir voxen arak lanir, moo vawa dem kenefa pailtega. Ara piskura ( tela ke Kyōka sanegayana arti abica tanda ) va trigafa wida felisa va divatcepe ke Sagami ceda is kozwisa va sumefa meftava ke Izu dega luxeon nedir.

 Dere rupec 

 Stragela 

|style="vertical-align: top;"|

|}

Recela 8 : Ōiso  (gweta)
Recela 8 : Ōiso  (gweta)
Recela 8 : Ōiso  (gweta)